Úradný vestník L 184 , 15/07/1988 S. 0061 - 0066

Fínske špeciálne vydanie: Kapitola 13 Zväzok 17 S. 0077

Švédske špeciálne vydanie: Kapitola 13 Zväzok 17 S. 0077



Smernica Rady z 22. júna 1988 o aproximácii právnych predpisov členských štátov, týkajúcich sa dochucovadiel určených na používanie v potravinách a východzích materiálov na ich výrobu (88/388/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže rozdiely medzi vnútroštátnymi právnymi predpismi, ktoré sa týkajú dochucovadiel, bránia voľnému pohybu potravín a môžu vytvárať podmienky nerovnakej hospodárskej súťaže, čím priamo ovplyvňujú vytváranie alebo fungovanie spoločného trhu; keďže aproximácia týchto zákonov je nevyhnutná ak sa má dosiahnuť voľný pohyb potravín; keďže zákony týkajúce sa dochucovadiel určených na používanie v potravinách musia brať primárne do úvahy požiadavky na ľudské zdravie, avšak taktiež – v rámci limitov požadovaných na ochranu zdravia – hospodárske a technické potreby; keďže prvým opatrením musí byť stanovenie v rámci smernice ustanovenia o všeobecných kritériách čistoty, o definíciách, o etiketovaní, a zásady na základe ktorých sa budú dať právne rozdiely následne eliminovať; keďže na základe inventárneho súpisu východzích materiálov a látok používaných na prípravu dochucovadiel vypracovaného Komisiou na základe rozhodnutia 88/389/EHS [4], Rada prijme v neskoršom období – podľa postupu uvedeného v článku 100a Zmluvy – príslušné ustanovenia týkajúce sa jednotlivých kategórií dochucovadiel a východzích materiálov, ako aj všetky potrebné opatrenia týkajúce sa ich používania a spôsobov výroby; keďže na základe najnovších vedeckých a technických informácií by určité zložky rastlinných a živočíšnych surovín používaných na prípravu dochucovadiel mali byť v potravinách obmedzené; keďže sa musia vypracovať osobitné kritériá čistoty pre uvedené dochucovadlá, mikrobiologické kritériá pre dochucovadlá, metódy analyzovania a odoberania vzoriek dochucovadiel a látok uvedených v prílohách v potravinách na potravinách; keďže, ak by sa však javilo, že používanie v dochucovadlách niektorej látky alebo materiálu schválených na základe tejto smernice alebo ustanovení prijatých v neskoršej etape alebo prítomnosť jednej z týchto látok uvedených v prílohe II predstavuje zdravotné riziko, tak členské štáty musia byť oprávnené pozastaviť alebo obmedziť takéto používanie alebo znížiť i maximálne stanovené medzné hodnoty až do prijatia rozhodnutia na úrovni spoločenstva; keďže vypracovanie zoznamu látok alebo materiálov schválených ako aditívy potrebné na skladovanie a používanie dochucovadiel ako rozpúšťadlá a riedidlá dochucovadiel a ako spracovateľské prípravky a stanovenie osobitných kritérií čistoty dochucovadiel, postup odoberania vzoriek a metódy analyzovania dochucovadiel v alebo na potravinách a overovanie maximálnych medzných hodnôt uvedených v prílohách predstavujú technické vykonávacie opatrenia; keďže s cieľom zjednodušiť a urýchliť tento postup prijatím takýchto opatrení musí byť poverená Komisia; keďže je žiaduce, že vo všetkých prípadoch keď Rada splnomocní Komisiu vykonať pravidlá týkajúce sa dochucovadiel určených na použitie v potravinách, bol stanovený postup, na základe ktorého sa vytvorí úzka spolupráca medzi členskými štátmi a Komisiou v rámci Stáleho výboru pre potraviny zriadeného rozhodnutím 69/414/EHS [5]; keďže bez toho, aby tým bolo dotknuté uplatňovanie vnútroštátnych právnych predpisov, ktoré sa pri neexistencii osobitných smerníc o dochucovaní uplatňujú na určité skupiny dochucovadiel, požiadavky uvedené v nasledovných ustanoveniach sa budú uplatňovať takým spôsobom, aby dovolili do dvoch rokov po prijatí tejto smernice obchodovanie s a používanie dochucovadiel vyhovujúcich ustanoveniam tejto smernice a zakázali do troch rokov po jej prijatí obchodovanie s a používanie dochucovadiel, ktoré nie sú v súlade s touto smernicou, PRIJALA TÚTO SMERNICU: Článok 1 1. Táto smernica sa bude uplatňovať na "dochucovadlá" používané alebo určené na používanie v alebo na potravinách s cieľom udeliť im arómu a/alebo chuť a na východzie materiály, ktoré sa používajú na výrobu dochucovadiel. 2. Na účely tejto smernice: a) pod pojmom "dochucovadlo" sa rozumejú dochucovacie látky, dochucovacie prípravky, procesné dochucovadlá, udiarenské dochucovadlá alebo ich zmesi, b) pod pojmom "dochucovacia látka" sa rozumie definovaná chemická látka s dochucovacími vlastnosťami, ktorá sa získa: i) vhodnými fyzikálnymi procesmi (vrátane destilácie a rozpúštadlovej extrakcie) alebo enzymatickými alebo mikrobiologickými procesmi z materiálu rastlinného alebo živočíšneho pôvodu buď v surovom stave alebo po spracovaní na ľudskú spotrebu formou tradičných procesov úpravy potravín (vrátane sušenia, praženia a fermentácie), ii) chemickou syntézou alebo izolovaním chemickými procesmi a ktorá je chemicky identická s látkou prirodzene prítomnou v materiáli rastlinného alebo živočíšneho pôvodu tak, ako je popísané v bode i), iii) chemickou syntézou avšak ktorá nie je chemicky identická s látkou prirodzene prítomnou v materiáli rastlinného alebo živočíšneho pôvodu tak, ako je popísané v bode i), c) pod pojmom "dochucovací prípravok" sa rozumie produkt, okrem látok definovaných v písm. b) bod i), či už koncentrovaný alebo nie, s dochucovacími vlastnosťami, ktorý sa získa vhodnými fyzikálnymi procesmi (vrátane destilácie a rozpúštadlovej extrakcie) alebo enzymatickými alebo mikrobiologickými procesmi z materiálu rastlinného alebo živočíšneho pôvodu, buď v surovom stave alebo po spracovaní na ľudskú spotrebu tradičnými procesmi úpravy potravín (vrátane sušenia, praženia a fermentácie), d) pod pojmom "procesné dochucovadlo" sa rozumie produkt, ktorý sa získa v súlade s osvedčenými výrobnými praktikami zahrievaním na teplotu najviac 1800C po dobu najviac 15 minút zmesi prísad – ktoré samé o sebe nemusia mať nevyhnutne dochucovacie vlastnosti, z ktorých najmenej jedna obsahuje dusík (amino) a druhá predstavuje redukujúci cukor, e) pod pojmom "udiarenské dochucovadlo" sa rozumie udiarenský extrakt, ktorý sa používa v tradičných procesoch na údenie potravín. 3. Dochucovadlá môžu obsahovať potraviny ako aj iné látky popísané v článku 6 ods. 1. Článok 2 Táto smernica sa nevzťahuje na: - potravinárske látky a výrobky určené na konzumáciu ako také s alebo bez rekonštitúcie, - látky, ktoré majú výlučne sladkú, kyslú alebo slanú chuť, - materiál rastlinného alebo živočíšneho pôvodu, majúci vlastné dochucovacie vlastnosti, v prípade, kedy nie sú používané ako dochucovacie zdroje. Článok 3 Členské štáty vykonajú nevyhnutné opatrenia s cieľom zabezpečiť, aby sa dochucovadlá nemohli predávať a ani používať, ak nevyhovujú predpisom stanoveným v tejto smernici. Článok 4 Členské štáty vykonajú všetky opatrenia potrebné na zabezpečenie toho, aby: a) - dochucovadlá neobsahovali žiadny prvok a ani látku v toxikologicky nebezpečnom množstve; - na základe akýchkoľvek výnimiek uvedených v osobitných kritériách čistoty uvedených v článku 6 ods. 2 tretia zarážka, nebudú obsahovať viac ako 3 mg/kg arzénu, 10mg/kg olova, 1 mg/kg kadmia a 1 mg/kg ortute; b) používanie dochucovadiel nemalo za následok prítomnosť v konzumovaných potravinách nežiaducich látok uvedených v prílohe I v množstvách vyšších ako sú množstvá špecifikované v tejto prílohe; c) používanie dochucovadiel a iných potravinárskych prísad s dochucovacími vlastnosťami nemalo za následok prítomnosť látok uvedených v prílohe II v množstvách vyšších ako sú špecifikované v tejto prílohe; Článok 5 Rada, konajúc v súlade s postupom uvedeným v článku 100a Zmluvy, prijme: 1. Príslušné ustanovenia týkajúce sa: - dochucovacích zdrojov zložených z potravín a z bylín a korenín bežne považovaných za potraviny, - dochucovacích zdrojov zložených z rastlinných alebo živočíšnych surovín bežne nepovažovaných za potraviny, - dochucovacích látok získaných vhodnými fyzikálnymi procesmi alebo enzymatickými alebo mikrobiologickými procesmi z rastlinných alebo živočíšnych surovín, - chemicky syntetizovaných alebo chemicky izolovaných dochucovacích látok chemicky identických s dochucovacími látkami prirodzene prítomnými v potravinách alebo bylinách a koreninách bežne považovaných za potraviny, - chemicky syntetizovaných alebo chemicky izolovaných dochucovacích látok chemicky identických s dochucovacími látkami prirodzene prítomnými v rastlinných alebo živočíšnych surovinách bežne nepovažovaných za potraviny, - chemicky syntentizovaných alebo chemicky izolovaných látok okrem tých, ktoré sú uvedené v štvrtej a piatej zarážke, - východzích materiálov používaných na výrobu udiarenských dochucovadiel alebo procesných dochucovadiel, a reakčných podmienok za ktorých sa pripravujú; 2. Akékoľvek osobitné ustanovenia nevyhnutné pre ochranu verejného zdravia alebo obchodu, týkajúce sa: - používania a výrobných postupov dochucovadiel, vrátane fyzikálnych procesov alebo enzymatických alebo mikrobiologických procesov výroby dochucovacích prípravkov a dochucovacích látok uvedených v článku 1 ods. 2 písm. b) bod i) a písm. c), - podmienok používania látok a materiálov uvedených v článku 6 ods. 1; 3. Zmeny a doplnky týkajúce sa maximálnych medzných hodnôt uvedených v prílohách. Článok 6 Ostatné definície budú prijaté v súlade s postupom uvedeným v článku 10: 1. zoznam látok alebo materiálov schválených v spoločenstve ako: - aditívy nevyhnutné na skladovanie a používanie dochudcovadiel, - produkty používané na rozpúšťanie a riedenie dochucovadiel, - aditívy nevyhnutné na výrobu dochucovadiel (spracovateľské modifikátory) pokiaľ sa na takéto aditívy nevzťahujú iné ustanovenia spoločenstva; 2. tam, kde je to nevyhnutné: - analytické metódy nevyhnutné na overenie súladu s úrovňami uvedenými v článku 4, - postup odoberania vzoriek a metódy kvalitatívnej – tam, kde to pripadá do úvahy – kvantitatívnej analýzy dochucovadiel v alebo na potravinách, - osobitné kritériá čistoty pre dané dochucovadlá; 3. - mikrobiologické kritériá uplatniteľné na dochucovadlá, - označovacie kritériá určené pre špecifickejšie názvy uvedené v článku 9 ods. 1 písm. b); 4. vhodné opatrenia, ktoré sa musia prijať do 1. júla 1990 s cieľom doplniť túto smernicu o etiketovacie pravidlá pre dochucovadlá určené na predaj konečnému spotrebiteľovi. Článok 7 Ustanovenia, ktoré by mohli mať účinok na zdravie obyvateľstva sa smú prijímať iba po porade s Vedeckým výborom pre potraviny. Článok 8 1. Tam, kde na základe nových informácií alebo prehodnotenia existujúcich informácií získaných po prijatí tejto smernice alebo jednej zo smerníc uvedených v článku 5 má členský štát podrobné dôkazy o tom, že: - prítomnosť jednej z látok uvedených v prílohách k tejto smernici alebo maximálne stanovené úrovne, pri súlade s ustanoveniami tejto smernice, alebo - používanie určitého dochucovadla pri súlade s príslušnou smernicou alebo s touto smernicou, alebo - prítomnosť určitej látky podobnej látkami uvedeným v prílohách predstavuje nebezpečenstvo pre ľudské zdravie, tak takýto členský štát môže dočasne pozastaviť alebo obmedziť uplatňovanie daných ustanovení na svojom území. Bude okamžite o tom informovať ostatné členské štáty a Komisiu, pričom uvedie dôvody svojho rozhodnutia. 2. Komisia preskúma čo možno najskôr dôkazy predložené daným členským štátom a poradí sa so Stálym výborom pre potraviny a až potom vydá bezodkladne svoje stanovisko a prijme príslušné opatrenia, ktorými budú nahradené opatrenia uvedené v odseku 1. 3. Ak Komisia usúdi, že zmeny a doplnky k tejto smernici alebo jednej zo smerníc uvedených v článku 5 sú nevyhnutné z hľadiska zmiernenia ťažkostí uvedených v odseku 1 a zabezpečenia ochrany zdravia obyvateľstva, tak bude iniciovať postup uvedený v článku 10, s cieľom prijať takéto zmeny a doplnky; členský štát, ktorý prijal bezpečnostné opatrenia ich môže v takomto prípade zachovať v platnosti dovtedy, kým dané zmeny a doplnky nenadobudnú účinnosť. Článok 9 1. Dochucovadlá, ktoré nie sú určené na predaj konečnému spotrebiteľovi sa nesmú predávať dovtedy, pokiaľ nie sú na ich obaloch alebo kontajneroch uvedené nasledovné informácie, ktoré musia byť ľahko viditeľné, jasne čitateľné a nezmazateľné: a) názov alebo obchodný názov a adresa výrobcu alebo baliarne, alebo predajcu etablovaného v spoločenstve; b) predajné označenie: buď slovo "dochucovadlo" alebo ešte špecifickejší názov alebo označenie dochucovadla. Členské štáty môžu ponechať v platnosti po dobu troch rokov po prijatí tejto smernice špecifickejšie názvy na označovanie dochucovadiel zložených zo zmesí dochucovacích prípravkov a dochucovacích látok. Pred uplynutím tejto doby sa musí prijať rozhodnutie v súlade s postupom uvedeným v článku 10 o tom, či takéto názvy budú alebo nebudú zahrnuté do tejto smernice; c) buď údaj "pre potraviny" alebo špecifickejší odkaz na potravinu, pre ktorú je dochucovadlo určené; d) zoznam v zostupnom poradí podľa hmotnosti kategórií prítomných dochucovacích látok a dochucovacích prípravkov, klasifikovaných nasledovným spôsobom: - prírodné dochucovacie látky v prípade dochucovacích látok definovaných v článku 1 ods. 2 písm. b) bod i), - dochucovacie látky identické s prírodnými látkami v prípade dochucovacích látok definovaných v článku 1 ods. 2 písm. b) bod ii), - umelé dochucovacie látky v prípade dochucovacích látok definovaných v článku 1 ods. 2 písm. b) bod iii), - dochucovacie prípravky v prípade prípravkov definovaných v článku 1 ods. 2 písm. c), - premyslené dochucovadlá v prípade dochucovadiel definovaných v článku 1 ods. 2 písm. d), - udiarenské dochucovadlá v prípade dochucovadiel definovaných v článku 1 ods. 2 písm. e), e) v prípade zmesi dochucovadiel s inými látkami alebo materiálmi uvedenými v prvej a druhej zarážke článku 6 ods. 1 zoznam v zostupnom poradí podľa hmotnosti zmesi a: - kategórií dochucovadiel klasifikovaných v písm. d) tohoto odseku, - názvov každej z ostatných látok alebo materiálov, alebo tam, kde to pripadá do úvahy, ich čísel "EHS"; f) uvedenie maximálneho množstva každej zložky alebo skupiny zložiek podliehajúcich kvantitatívnemu obmedzeniu v určitej potravine alebo príslušné informácie, ktoré umožňujú kupujúcemu dosiahnuť súlad s právnou úpravou spoločenstva alebo – ak takéto ustanovenia neexistujú – tak s vnútroštátnymi právnymi predpismi vzťahujúcimi sa na predmetnú potravinu; g) označenie identifikujúce zásielku; h) nominálne množstvo vyjadrené v hmotnostných alebo objemových jednotkách. 2. Bez toho, aby tým bol dotknutý odsek 1 písm. d), slovo "prírodný" alebo akékoľvek iné slovo majúce rovnaký význam, sa môže použiť iba v prípade dochucovadiel, v ktorých dochucovacia zložka obsahuje výlučne dochucovacie látky definované v článku 1 ods. 2 písm. b) bod i) a/alebo Ak predajné označenie dochucovadla obsahuje odkaz na potravinu alebo na dochucovací zdroj, tak slovo "prírodný" alebo akékoľvek iné slovo majúce v podstate rovnaký význam sa nesmie používať, pokiaľ dochucovacia zložka nebola izolovaná príslušnými fyzikálnymi procesmi, enzymatickými alebo mikrobiologickými procesmi alebo tradičnými procesmi úpravy potravín výlučne alebo takmer výlučne z danej potraviny alebo príslušného dochucovacieho zdroja. 3. Derogáciou odseku 1, informácie požadované v odseku 1 písm. d), e) a f) sa môžu vyskytovať výlučne na obchodných dokladoch o zásielkach, ktoré sa musia poskytnúť počas dodávky alebo skôr, za predpokladu, že označenie "určené na výrobu potravín a nie na maloobchodný predaj" bude uvedené na viditeľnej časti obalu alebo kontajneru daných výrobkov. 4. Členské štáty sa môžu zdržať stanovovania požiadaviek, ktoré by boli podrobnejšie ako požiadavky obsiahnuté v tomto článku, ktoré sa týkajú sa spôsobu, akým sa musia uvádzať stanovené údaje. Údaje uvedené v tomto článku sa budú uvádzať v ľahko zrozumiteľných výrazoch pre kupujúcich, pokiaľ neboli za účelom zabezpečenia informovanosti zo strany kupujúceho prijaté iné opatrenia. Toto ustanovenie nebráni uvádzaniu takýchto údajov v rôznych jazykoch. Článok 10 1. Tam, kde sa musí dodržať postup uvedený v tomto článku, predseda oznámi túto záležitosť Stálemu výboru pre potraviny buď z vlastného podnetu alebo na žiadosť predstaviteľa členského štátu. 2. Zástupca Komisie musí predložiť výboru návrh na prijatie opatrení. Výbor predloží svoje stanovisko k návrhu v lehote, ktorú môže predseda určiť podľa naliehavosti veci. Toto stanovisko bude prijaté kvalifikovanou väčšinou uvedenou článku 148 ods. 2 Zmluvy. Predseda nebude hlasovať. 3. a) Komisia prijme zamýšľané opatrenia, ak sú v súlade so stanoviskom výboru. b) Ak zamýšľané opatrenia nie sú v súlade so stanoviskom výboru, alebo ak sa nepredloží žiadne stanovisko, Komisia bezodkladne predloží Rade návrh týkajúci sa opatrení, ktoré sa musia prijať. Rada bude konať kvalifikovanou väčšinou. Ak po uplynutí troch mesiacov od dátumu, kedy jej bola predmetná záležitosť oznámená, Rada neprijme žiadne opatrenia, tak navrhované opatrenia prijme Komisia. Článok 11 1. Táto smernica sa týka aj dochucovadiel určených na používanie v potravinách a na potraviny dovážané do spoločenstva. 2. Táto smernica sa nevzťahuje na dochucovadlá a ani na potraviny určené na vývoz mimo spoločenstva. Článok 12 1. Členské štáty nemôžu uplatňovať dôvody týkajúce sa zloženia alebo etiketovania dochucovadiel alebo ich správania sa v potravinách na zákaz, obmedzovanie alebo bránenie predaja alebo používania dochucovadiel, ktoré sú v súlade s touto smernicou a so smernicami uvedenými v článku 5. 2. Odsek 1 nemá vplyv na vnútroštátne právne predpisy, ktoré sú uplatniteľné v prípade neexistencie smerníc uvedených v článku 5. Článok 13 1. Členské štáty prijmú opatrenia nevyhnutné na dosiahnutie súladu s touto smernicou do 18 mesiacov po jej prijatí. Budú o tom bezodkladne informovať Komisiu. Prijaté opatrenia: - budú oprávňovať, dva roky po prijatí tejto smernice, k obchodovaniu a používaniu dochucovadiel vyhovujúcich tejto smernici, - zakážu, tri roky po prijatí tejto smernice, obchodovanie a používanie dochucovadiel nevyhovujúcich tejto smernici. 2. Odsek 1 nebude mať vplyv na tie vnútroštátne právne predpisy, ktoré sa – pri neexistencii smerníc uvedených v článku 5 – uplatňujú na určité skupiny dochucovadiel alebo špecifikujú potraviny v ktorých alebo na ktoré sa môžu dochucovadlá vyhovujúce tejto smernici používať. Článok 14 Táto smernica je adresovaná členským štátom. V Luxemburgu 22 júna 1988 Za Radu predseda M. Bangemann [1] Ú. v. ES C 144, 13.6.1980, s. 9, a Ú. v. ES C 103, 24.4.1982, s. 7. [2] Ú. v. ES C 66, 15. 3. 1982, s.117 a rozhodnutie z 9. marca 1988 (ešte neuverejnené v úradnom vestníku). [3] Ú. v. ES C 138, 9.6.1981, s. 42. [4] Ú. v. ES L 184, 15.7.1988, s. 67. [5] Ú. v. ES L 291, 19.11. 1969, s. 9. -------------------------------------------------- PRÍLOHA I Maximálne medzné hodnoty pre určité nežiaduce látky prítomné v potravinách a konzumované v dôsledku používania dochucovadiel Látka | Potraviny | Nápoje | 3,4 benzopyrén | 0,03 μg/kg | 0,03 μg/kg | -------------------------------------------------- PRÍLOHA II Maximálne medzné hodnoty pre určité látky získané z dochucovadiel a iných potravinových prísad s dochucovacími vlastnosťami prítomné v konzumovaných potravinách v ktorých boli použité dochucovadlá. Látky | Potraviny mg/kg | Nápoje mg/kg | Výnimky a/alebo osobitné obmedzenia | Kyselina agarová | 20 | 20 | 100 mg/kg v alkoholických nápojoch a v potravinách obsahujúcich huby | Aloin | 0,1 | 0,1 | 50 mg/kg v alkoholických nápojoch | Beta asaron | 0,1 | 0,1 | 1 mg/kg v alkoholických nápojoch a v koreniach používaných v bufetových potravinách | Berberin | 0,1 | 0,1 | 10 mg/kg v alkoholických nápojoch | Kumarín | 2 | 2 | 10 mg/kg v určitých druhoch karamelových cukrárenskych výrobkov 50 mg/kg v žuvačkách 10 mg/kg v alkoholických nápojoch | Kyselina kyanovodíková | 1 | 1 | 50 mg/kg v nugate, v marcipáne alebo v ich náhradkách alebo v podobných výrobkoch 1 mg/% objemové alkoholu v alkoholických nápojoch 5 mg/kg v konzervovanom kôstkovom ovocí | Hypericín | 0,1 | 0,1 | 10 mg/kg v alkoholických nápojoch 1 mg/kg v cukrárenských výrobkoch | Pulegón | 25 | 100 | 250 mg/kg v nápojoch dochucovaných mätou alebo mentolom 350 mg/kg v mentolových cukrárskych výrobkoch | Quasin | 5 | 5 | 10mg/kg v cukrárenských výrobkoch v tvare pastiliek 50 mg/kg v alkoholických nápojoch | Safrol a izosaflor | 1 | 1 | 2 mg/kg v alkoholických nápojoch s obsahom alkoholu najviac 25 % objemových 5 mg/kg v alkoholických nápojoch s obsahom alkoholu vyšším ako 25 % objemových 15 mg/kg v potravinách obsahujúcich mletý muškátový kvet (macis) a muškátový orech | Santonín | 0,1 | 0,1 | 1 mg/kg v alkoholických nápojoch s obsahom alkoholu vyšším ako 25 % objemových | Thuyon (alfa a beta) | 0,5 | 0,5 | 5 mg/kg v alkoholických nápojoch s obsahom alkoholu najviac 25 % objemových 10 mg/kg v alkoholických nápojoch s obsahom alkoholu vyšším ako 25 % objemových 25mg/kg v potravinách obsahujúcich prípravky na báze šalvie 35 mg/kg v horkých pivách | --------------------------------------------------